钦定古今图书集成/明伦汇编/官常典/第714卷 > 王兖 固安侯鉴
## 钦定古今图书集成/明伦汇编/官常典/第714卷 > 王兖 固安侯鉴

按《前秦录》，兖本新平氐也，仕坚为中山太守，固守博
陵，为秦拒燕。丕即位，以兖为平州刺史。先是，慕容麟
攻兖于博陵，至是粮尽矢竭，功曹张猗逾城而出，聚
众应麟。兖临城数之曰：“卿，秦之民也；吾，卿之君也。卿
起众应贼，号称义兵，何名实相违之甚也？卿兄往合
卿宗，亲逐城主，天地不容，为世大戮。身灭未几，卿复
续之。卿见为吾吏，亲寻干戈，竞为戎首，为尔君者，不
亦难乎！今人何取卿一切之功，宁能忘卿不忠不孝

中州礼义之邦，而卿门风若此。卿弃老母如脱屣，吾
复何论哉！”既而城陷，兖及固安侯鉴并为麟所杀。